**ΔΕΛΤΙΟ ΤΥΠΟΥ**

**ΑΝΑΝΕΩΜΕΝΗ Η ΠΟΛΥΤΡΟΠΗ ΓΛΩΣΣΑ**

**Αναμόρφωση και εμπλουτισμός του υλικού**

Το ψηφιακό έργο «**Πολύτροπη Γλώσσα»,** αναρτημένο στην «Πύλη για την Ελληνική Γλώσσα » του Κέντρου Ελληνικής Γλώσσας, προσφέρεται, αναμορφωμένο και εμπλουτισμένο, ως πόρος για τη διδασκαλία της Νεοελληνικής Γλώσσας.

Η Πολ, ﷽﷽﷽﷽﷽﷽﷽﷽μ7 -----------------------------------------------ύτροπη Γλώσσα κυκλοφόρησε αρχικά το 2016. Στοιχεί προς τα νέα Προγράμματα Σπουδών για το λύκειο, είναι εγκεκριμένη από το Ινστιτούτο Εκπαιδευτικής Πολιτικής και προτείνεται από το ΥΠΕΠΘ, ως υποστηρικτικό υλικό, στις οδηγίες για τη διδασκαλία της Νεοελληνικής Γλώσσας στο λύκειο.

Ανανεώνει και εμπλουτίζει τα εγχειρίδια «Έκφραση-Έκθεση». Στηρίζεται σε σύγχρονες επιστημονικές θεωρίες και παιδαγωγικές μεθόδους και διαλέγεται με τις ψηφίδες του Κέντρου Ελληνικής Γλώσσας. Προωθεί την κριτική ανάγνωση και παραγωγή κειμένων, αξιοποιεί τις τέχνες ως εργαλεία κριτικού στοχασμού και βιωματικής μάθησης για την παραγωγή λόγου και συνδέει τη διδασκαλία της γλώσσας με τη λογοτεχνία. Το υλικό, διαρθρωμένο σε θεματικές ενότητες και όχι κατά τάξεις, έχει δυναμική σύσταση και μορφή. Δίνει τη δυνατότητα στον εκπαιδευτικό να δημιουργήσει το δικό του διδακτικό εγχειρίδιο ανάλογα με τις ανάγκες της τάξης του. Επιπλέον, προτείνει, σε ειδικό πίνακα, κείμενα με συνοδευτικές ασκήσεις κατάλληλα για τη γλωσσική διδασκαλία στο γυμνάσιο.

Η Ομάδα Δημιουργικής Έκφρασης που εκπόνησε το έργο ανανεώνει συστηματικά και εμπλουτίζει το υλικό, καθώς αποβλέπει σε μια μακροπρόθεσμη υποστήριξη της διδασκαλίας του γλωσσικού μαθήματος, παρακολουθώντας τις επιστημονικές εξελίξεις στους τομείς της γλωσσικής διδασκαλίας και της παιδαγωγικής, καθώς και τον σύγχρονο προβληματισμό.

Πρόσφατα η Ομάδα Δημιουργικής Έκφρασης προχώρησε σε αναμόρφωση της Πολύτροπης Γλώσσας, βελτιώνοντας τη μορφή και την οργάνωση του ιστοτόπου, ώστε να γίνει πιο λειτουργικός ως προς την αναζήτηση και την επιλογή του υλικού.

* Κάθε κείμενο με τις συνοδευτικές ασκήσεις απέκτησε αυτονομία τόσο στην αναζήτηση στα Περιεχόμενα του ιστοτόπου, όσο και στην καταχώρισή του σε μορφή pdf που μπορεί να κατεβάσει ο χρήστης.
* Αναδιαρθρώθηκαν οι τέσσερις αρχικές θεματικές ενότητες (Νέοι, Σιωπή, Τέχνη, Μετανάστες – Πρόσφυγες ), ώστε η αναζήτηση κειμένων και υποστηρικτικού υλικού να είναι πιο εύκολη και γρήγορη, ενώ προστέθηκαν και δύο επιπλέον θεματικές ενότητες, Ψηφιακός Κόσμος και Επιστήμη, οι οποίες είναι ακόμη υπό διαμόρφωση. Σε κάθε ενότητα οι εκπαιδευτικοί μπορούν να βρουν ποικίλα κείμενα με συνοδευτικές ασκήσεις, διδακτικές προτάσεις,  ερευνητικές εργασίες (project) και εργαστήρια.
* Προστέθηκαν εσωτερικοί σύνδεσμοι με επιπλέον ¨ετικέτες¨ και λέξεις – κλειδιά για την αναζήτηση και τον ευκολότερο εντοπισμό υλικού. Με τις λέξεις κλειδιά δίνεται η δυνατότητα στον χρήστη να εντοπίσει κείμενα με κοινή θεματική, κείμενα που ανήκουν σε συγκεκριμένο κειμενικό είδος π.χ. γελοιογραφίες, βίντεο, λογοτεχνικά έργα, καθώς επίσης θεατρικά ή κινηματογραφικά εργαστήρια και project.
* Δημιουργήθηκε ο ειδικός χώρος, **Συνεργασίες,** στον οποίο θα φιλοξενούνται ενδιαφέρουσες διδακτικές προτάσεις εκπαιδευτικών.

------------------------

Στην **Ομάδα Δημιουργικής Έκφρασης** συμμετέχουν οι φιλόλογοι Κούλα Αδαλόγλου, Άβρα Αυδή, Ελένη Λόππα και Φωτεινή Φλώρου, οι οποίες συμμετείχαν στη συγγραφική ομάδα των εγχειριδίων *Έκφραση - Έκθεση* για το λύκειο, καθώς και οι φιλολόγοι Γιούλη Αλεξίου, Τζένη Καραβίτη , Πανταζής Μητελούδης και Γιώργος Αποστολίδης (συμμετείχε έως το 2014).

Η ομάδα εργάζεται σε εθελοντική βάση από το 2011 κ.ε., και προσέφερε τη δουλειά της με τη μορφή δωρεάς στο Κέντρο Ελληνικής Γλώσσας, προκειμένου να αξιοποιηθεί από τους συναδέλφους εκπαιδευτικούς.